Madonna
Madonna Luiz(a) Çikkone (ing. Madonna Louise Veronica Ciccone [tʃikˈkoːne]; 16 avqust 1958[…], Bay-Siti[d], Miçiqan) — Amerikalı müğənni, bəstəkar, rəqqasə, aktrisa, prodüser, rejissor, xeyriyyəçi və iş qadını. Madonna Miçiqan ştatının Bey-Siti şəhərində anadan olmuş, lakin müasir rəqs sahəsində karyera qurmaq üçün 1977-ci ildə Nyu-Yorka köçmüşdür. Karyerası ərzində Madonnanın albomları 300 milyon nüsxədən çox satılmış və o, tarixin ən çox satılan qadın sənətçisinə çevrilmişdir. Bundan əlavə o, bir çox filmlərə də çəkilmişdir. Yeddi dəfə "Qremmi" mükafatı, eləcə də "Qızıl qlobus" mükafatlarına layiq görülmüşdür. Musiqi sahəsində uğurlu karyerasına və tarixdə ifaları ən çox satılan qadın müğənni olduğuna görə Madonnaya "Popun kraliçası" ləqəbi verilmişdir.